Diari Oficial de la Generalitat Valenciana


Sumari del DOGV 201, del 08-11-1984 (1984/803558)

ORDRE de 24 d'octubre de 1984, de la Conselleria d'Indústria, Comerç i Turisme, sobre convocatòria per a l'adjudicació de beques a estudiants de Ensenyaments Turístics.
------------------------------------------------------------------------------------------------------------------------------------------------------------------------

### Dades del document

Número de DOGV
:   201

Data del DOGV
:   08-11-1984

Secció del DOGV
:   ALTRES DISPOSICIONS

Número del document
:   1984/803558


Data del document
:   24-10-1984

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 24 d'octubre de 1984, de la Conselleria d'Industria, Comerç i Turisme, sobre convocatòria per a l'adjudicació de beques a estudiants d'Ensenyament Turístics.  
Tot disposant de les dotacions pressupostàries corresponents i amb el fi de facilitar la formació en el sector del turisme, aquesta Conselleria, d'acord amb les competències assignades pel Decret 21/84, de 21 d'agost, del Consell de la Generalitat Valenciana, ha disposat:   
Article 1.r  
Es convoca concurs per a l'adjudicació de dues beques dotades amb 50.000 ptas. cadascuna amb destí a estudiants que vagen a realitzar estudis en centres d'ensenyaments turístics situats en el territori de la Comunitat Valenciana.   
Article 2.n  
1. Les instàncies dirigides al Conseller d?Indústria, Comerç i Turisme, hauran de presentar-se en el termini màxim de 20 dies naturals a partir de la publicació d'aquesta Ordre en el Diari Oficial de la Generalitat Valenciana, a través dels Serveis Territorials de Turisme o per qualsevol dels mitjans establerts en l'article 66 de la Llei de Procediment Administratiu.   
2. A la instància s'adjuntarà la següent documentació:  
a) Títol de Batxiller Superior o equivalent quan faculte per a l'ingrés en els respectius centres.   
b) Resguard acreditatiu del pagament de la matrícula en qualsevol dels centres existents en el territori de la Comunitat Valenciana.   
c) Certificació de la renda familiar o dels ingressos anuals que se'n perceben.   
3. La Conselleria d?Indústria, Comerç i Turisme podrà recaptar del sol·licitant l'aportació de qualsevol altra dada o documents complementaris que estime necessaris.   
Article 3.r  
Rebuda la documentació en la Direcció General de Turisme, aquesta, amb els informes i assessoraments previs que estime adient recaptar, realitzarà l'oportuna proposta de resolució.   
La resolució del concurs correspondrà al Conseller d?Indústria, Comerç i Turisme, i serà publicada en el Diari Oficial de la Generalitat Valenciana.   
Article 4.t  
La Direcció General de Turisme procedirà a la formalització de la subvenció concedida, havent de quedar constància de la recepció d'aquesta en document signat pel beneficiari.   
Article 5.é  
Els beneficiaris hauran de trametre a la Direcció General de Turisme, en finalitzar el curs acadèmic, un certificat del corresponent centre docent, acreditatiu d'haver-hi cursat els ensenyaments per als quals foren matriculats. Qui no justifique el compliment d'aquest requisit haurà de tornar l'import de la quantitat rebuda mitjançant l'ingrés en la Tresoreria General de la Generalitat Valenciana.   
DISPOSICIONS FINALS  
Primera  
Es faculta el Director General de Turisme per dictar les instruccions i adoptar les mesures que considere adients per al desenvolupament, interpretació i aplicació del que estableix la present Ordre.   
Segona  
La present Ordre entrarà en vigor el mateix dia de la publicació en el Diari Oficial de la Generalitat Valenciana.   
València, 24 d'octubre de 1984.   
El Conseller d?Indústria, Comerç i Turisme,  
SEGUNDO BRU I PARRA